**D I S P O Z I Ţ I A**

#### **nr. 466 din 24 octombrie 2022**

**privind** **nominalizarea reprezentanților Consiliului Județean Cluj în Comitetul de monitorizare pentru Programul Regional Nord-Vest 2021-2027**

Președintele Consiliului Județean Cluj,

Având în vedere Referatul nr. 42313/21.10.2022 elaborat de Direcția Juridică - Serviciul Juridic, Contencios Administrativ, Arhivă, privind nominalizarea reprezentanților Consiliului Județean Cluj în Comitetul de monitorizare pentru Programul Regional Nord-Vest 2021-2027;

Tinând cont de:

* Adresa Agenției de Dezvoltare Regională Nord-Vest nr. 225844/18.10.2022, înregistrată la Consiliul Județean Cluj sub nr. 42313/19.10.2022

Luând în considerare:

* art. 2 alin. (1) din Anexa nr. 1 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2, ale art. 3 alin. (2) din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* + art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
	+ art. 8 și ale art. 40 din Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regionala, Fondul social european Plus, Fondul de coeziune, Fondul pentru o tranziție justa și Fondul european pentru afaceri maritime, pescuit și acvacultura și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate interna și Instrumentului de sprijin financiar pentru managementul frontierelor și politica de vize

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ;

**d i s p u n e:**

**Art. 1 (1)** Se desemnează Vicepreședintele Consiliului Județean Cluj domnul Vakar Istvan Valentin, în calitate de membru titular în Comitetul de monitorizare pentru Programul Regional Nord-Vest 2021-2027, structură de tip partenerial din cadrul Agenției de Dezvoltare Regională Nord-Vest.

 **(2)** Se desemnează Directorul General din cadrul aparatului de specialitate al Consiliului Județean Cluj domna Șchiop Cristina, în calitate de membru supleant în Comitetul de monitorizare pentru Programul Regional Nord-Vest 2021-2027.

**Art. 2.** Prezenta dispoziţie se comunică, prin poșta electronică, persoanelor nominalizate la art. 1, Agenției de Dezvoltare Regională Nord-Vest şi Prefectului Judeţului Cluj.

  **PRESEDINTE CONTRASEMNEAZĂ :**

Alin Tișe **SECRETAR GENERAL AL JUDEŢULUI**

Simona Gaci